Elbenfallet

Elbenfallet (tsjekkisk: Labský vodopád; tysk: Elbfall) er en foss i Elben (tsjekkisk Labe) i den tsjekkiske delen av Krkonoše (tysk: Riesengebirge), ca. 1 km fra det som regnes som kilden til Elben (på tysk kalt Elbquelle). Fossen dannes der Elben styrter utfor kanten av Labský důl (1 258 moh.) og renner ned i Elbengryta (tsjekkisk Labské jámy; tysk Elbkessel). Fallet er ca. 30 m høyt (kildene spriker) og berggrunnen består av granitt.

Like ovenfor fossen ligger fjellstua Labská bouda. Det er en betongbygning som ble reist omkring 1970 etter at den tidligere bygningen brant ned. Ved siden av fossen går en merket sti som fortsetter til Špindlerův Mlýn. Stien er anlagt som et naturverntiltak.

 Referanser 

 Eksterne lenker 


Kategori:Fosser i Tsjekkia
Kategori:Elben